Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 244

4. Értékesítés elõkészítése, illetve értékesítés A szakember legyen képes — pozitív, talpraesett bemutatkozással megalapozni a sikeres értékesítési beszélgetést; — az ügyfél számára alkalmas idõpontot kiválasztani; — figyelni a hívott fél igényeire, lelkiállapotára, vásárlási hajlandóságára; — áttekinteni az eddigi kommunikációs történeteket (ha van ilyen), és hivatkozni a múltbéli vásárlásra; — attraktívan bemutatni az ajánlatot vagy a terméket, kedvet ébreszteni a hívott félnek a termék kipróbálásához, folyamatosan tájékoztatni az ügyfelet a termék versenyelõnyeirõl; — úgy kérdezni, hogy az ügyfél igényeire szabott termékelõnyt helyezze elõtérbe; — kiemelni a kényelmes telefonos vásárlás lehetõségét; — bemutatni a különbözõ fizetési és kiszállítási konstrukciókat és lehetõségeket; — meggyõzni az ügyfelet arról, hogy a termék/szolgáltatás hol és hogyan segíti életét, munkáját vagy kényelmét; — vásárlási hajlandóságának megfelelõen kezelni az ügyfelet, csak a valódi igények kielégítésére, a nyertesnyertes szituáció elérésére törekedni; — az ügyfél adatainak felvétele után összefoglalni a beszélgetést, és tájékoztatni az ügyfelet a fizetendõ összegrõl és az esetleges kiszállítás pontos vagy várható idõpontjáról; — vásárlási hajlandóságtól függetlenül pozitívan lezárni a beszélgetést, megköszönni a megrendelést (vagy az érdeklõdést) és az eltöltött idõt.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes